《小山歌》
唐代·万楚

人说淮南有小山，淮王昔日此登仙。城中鸡犬皆飞去，

山上坛登今宛然。世人贵身不贵寿，共笑华阳洞天口。

不知金石变长年，谩在人间恋携手。君能举帆至淮南，

家住盱眙余先谙。桐柏乱流平入海，茱萸一曲沸成潭。

忆记来时魂悄悄，想见仙山众峰小。今日长歌思不堪，

君行为报三青鸟。

作者简介：万楚，唐诗人。开元年间登进士及第。沉迹下僚，后退居颍水之滨。与李颀友善。清沈德潜谓其《骢马》诗“几可追步老杜”（《唐诗别裁集》）。《国秀集》选其诗三首，《全唐诗》存其诗八首，《全唐文》存其文一篇。生平事迹见《李颀集》卷上、《唐诗纪事》卷二0。